CELEX: 22007D0141
Language: hr
Date: 2007-10-26 00:00:00
Title: Odluka Zajedničkog odbora EGP-a br. 141/2007 od 26. listopada 2007. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

11/Sv. 032
            
            
               HR
            
            
               Službeni list Europske unije
            
            
               102
            
         22007D0141
   
               L 100/68
            
            
               SLUŽBENI LIST EUROPSKE UNIJE
            
            
               26.10.2007.
            
         
      ODLUKA ZAJEDNIČKOG ODBORA EGP-a
   br. 141/2007
   od 26. listopada 2007.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog II. Sporazumu izmijenjen je Odlukom Zajedničkog odbora EGP-a br. 109/2007 od 28. rujna 2007. (1).
            
         
               (2)
            
            
               Direktivu 2006/66/EZ Europskog parlamenta i Vijeća od 6. rujna 2006. o baterijama i akumulatorima i o otpadnim baterijama i akumulatorima te o stavljanju izvan snage Direktive 91/157/EEZ (2), kako je ispravljena u SL L 311, 10.11.2006., str. 58., treba unijeti u Sporazum.
            
         
               (3)
            
            
               Direktivom 2006/66/EZ stavlja se izvan snage, s učinkom od 26. rujna 2008., Direktivu Vijeća 91/157/EEZ (3), koja je uključena u Sporazum i koja se stoga treba staviti izvan snage sukladno Sporazumu s učinkom od 26. rujna 2008.,
            
         ODLUČIO JE:
   Članak 1.
   Poglavlje XV. Priloga II. Sporazumu mijenja se kako slijedi:
   
               1.
            
            
               Iza točke 12.w (Uredba Komisije (EZ) br. 850/2004) umeće se sljedeća točka:
               
                           „12.x
                        
                        
                           
                              32006 L 0066: Direktiva 2006/66/EZ Europskog parlamenta i Vijeća od 6. rujna 2006. o baterijama i akumulatorima i o otpadnim baterijama i akumulatorima te o stavljanju izvan snage Direktive 91/157/EEZ (SL L 266, 29.9.2006., str. 1.), kako je ispravljena u SL L 311, 10.11.2006., str. 58.”
                        
                     
         
               2.
            
            
               Tekst točke 11. (Direktiva Vijeća 91/157/EEZ) briše se s učinkom od 26. rujna 2008.
            
         Članak 2.
   Tekstovi Direktive 2005/88/EZ, kako je ispravljena u SL L 311, 10.11.2006., str. 58., na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 27. listopada 2007., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (4).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 26. listopada 2007.
      
         
            Za Zajednički odbor EGP-a
         
         
            Predsjednik
         
         Stefán Haukur JÓHANNESSON
         
      
   
   
      (1)  SL L 47, 21.2.2008., str. 29.
   
      (2)  SL L 266, 26.9.2006., str. 1.
   
      (3)  SL L 78, 26.3.1991., str. 38.
   
      (4)  Ustavni zahtjevi navedeni su.